
Projekteerimistingimuste määramine
(Vassili Gerassimovi tn 3 korterelamu fassaadide osaline rekonstrueerimine)

1. ASJAOLUD JA MENETLUSE KÄIK

07.07.2009.a KORTERIÜHISTU GERASSIMOVI 3, registrikood 80183316, asukoht Vassili Gerassimovi tn 3-35, 20104 Narva linn, keda esindab juhatuse liige Irina Rožinova, taotles Narva Linnavalitsuse Arhitektuuri- ja Linnaplaneerimise Ametilt projekteerimistingimusi Vassili Gerassimovi tn 3 korterelamu fassaadide osaliseks rekonstrueerimiseks. Kultuurimälestiste riikliku registri kohaselt Vassili Gerassimovi tn 3 hoone on arhitektuurimälestis Kreenholmi elukasarm, mälestise registrinumbriga 14012.
2. ÕIGUSLIKUD ALUSED

2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2   Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Vassili Gerassimovi tn 3 korterelamu fassaadide osalise rekonstrueerimise ehitusprojekti koostamiseks järgnevalt:                   

	3.1.1. ÜLDANDMED



	3.1.1.1  Tellija

	KORTERIÜHISTU GERASSIMOVI 3, registrikood 80183316
Vassili Gerassimovi tn 3-35, 20104 Narva 

	3.1.1.2 Asukoht, 
             algandmed                                         
	Narva linn, Vassili Gerassimovi tn 3
Korruste arv 3
Maakasutuse sihtotstarve: elamumaa

	3.1.1.3  Käesolevad projekteerimistingimused on kehtivad kuni 14.07.2011.a

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 07.07.2009.a taotlus nr 1678/1-12, Irina Rožinova;
3.1.1.4.2 Ehitusseadus1, Muinsuskaitseseadus, Narva linna  ehitusmäärus;
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Vassili Gerassimovi tn 3 korterelamu fassaadide osaline rekonstrueerimine.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Narva Linnavolikogu 30.11.2006.a kinnitatud  määrus nr.48 „Narva linna ehitusmäärus”;
- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811:2006 „Hoone ehitusprojekt”;

- Majandus- ja Kommunikatsiooniministri 27.12.2002.a kehtestatud  määrus nr 70 „Nõuded ehitusloa taotlemisel esitatavale ehitusprojektile“ jne.
3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud Narva linna peageodeedi poolt.
3.3.3    Projekt (selle osad) peab olema koostatud või kontrollitud käesoleva Ehitusseaduse §-s 47 nimetatud projekteerimises pädeva vastutava spetsialisti poolt.

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Narva Linnavalitsuse korraldus projekteerimistingimuste kinnitamise kohta lisada ehitusprojekti kausta lisana.
3.3.7    Tiitellehel, seletuskirjas ja jooniste kirjanurkades esitada vastutavate spetsialistide originaalallkirjad.
3.3.8    Tehnilised näitajad esitada vastavalt Majandus- ja Kommunikatsiooniministri 24.12.2002.a kehtestatud  määrusele nr 69 „Ehitise tehniliste andmete loetelu“.
3.3.9    Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse ehitusloa saamiseks põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Katus: vastavalt Narva Linnavalitsuse kinnitatud Gerassimovi tn 3 korterelamu katusekatte rekonstrueerimise projektile.
3.4.2 Varikatuste ja peasissepääsude uste rekonstrueerimine: vastavalt arhitektuuriajaloolistele eritingimustele.

3.4.3 Klaasimine: vastavalt arhitektuuriajaloolistele eritingimustele. Esitada projektis fassaadide klaasistamispass. Näidata akende avamise suunad.
3.4.4 Sillutisriba rekonstrueerimise korral esitada lõige ja kasutatavate materjalide spetsifikatsioon.
3.4.5 Muud nõuded: vastavalt arhitektuuriajaloolistele eritingimustele ning ekspertiisiotsusele.
3.4.6 Kinnistusisesed teed: muruga kombineeritav kivisillutis (murukivid), teekattekivid, asfalt. Teede rekonstrueerimise ja projekteerimise korral esitada teekatte lõige ja põhilised pinnakatete tööde mahud. Asfaldi ja teekattekivide kasutamise korral esitada vertikaalplaneerimise joonis. 

3.4.7 Krundi piirded: ei ole lubatud. 
3.4.8 Jäätmekäitlus: lahendada projekti mahus, näidates asendiplaanil. Prügikonteinerid soovitavalt piirata dekoratiivsete elementidega (näiteks prügimajad, jäätmeaedik). Jäätmeaediku või prügimaja projekteerimise korral esitada ehitise vaade ja tehnilised andmed (ehitisalune pind, kõrgus, pikkus). Esitada kooskõlastamiseks vähemalt 2 ehitise eskiislahendust.
3.4.9 Keskkonnakaitsemeetmed ja tuleohutusmeetmed: lahendada projekti koosseisus.
3.4.10 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.4.11 Asendiplaan esitada krundi geodeetilise mõõdistuse alusel. Näidata projekteeritava ala piirid, olemasolevad ehitised, parkimiskohad, prügikonteineri asukoht, juurdepääs avalikult kasutatavale teele, sisse-ja väljasõit krundilt määratleda pinnakatted jne. Asendiplaanil esitada tabel: „Ehitiste eksplikatsioon”.
3.4.12 Värvivaated esitada mõõtkavas 1:100. Vaadetel näidata projekteeritava ala piirid, vaadete suunad ja tähistused, sissepääsude detaillahendused, akende ja uste värvitoonid, välisviimistluse materjalid jne. 

3.4.13 Projekti koosseisus esitada lisaks:   
- inventeerimisjoonised (tüüpiliste korruste plaanid, hoone püstlõige),

- arhitektuuriajaloolised eritingimused,

- tüüpiliste korruste avade täitmise plaanid,

- akende ja uste spetsifikatsioon jne.
	3.5  ERITINGIMUSED




3.5.1    Enne projekteerimise algust tuleb läbi viia hoone tarindite seisundi tehniline ekspertiis. 
            Otsus lisada projekti kausta. Soovitused ja järeldused võtta arvesse projekteerimisel.
3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.3 Puude likvideerimise korral esitada raiete plaan ning kooskõlastada Linnavara-ja Majandusametiga. Määrata likvideeritavate puittaimede liigiline kuuluvus ning nende haljastuslik väärtus.
3.5.4 Liikluskorraldusvahendite paigaldamise korral esitada projekteerimises pädeva vastutava spetsialisti poolt koostatud liikluskorralduse skeem, liikluskorraldusvahendite spetsifikatsioon, Ida-Eesti Päästekeskuse ning Narva Linnavalitsuse Linnavara ja-Majandusameti liikluskorraldusteenistuse peaspetsialisti kooskõlastused. Liikluskorralduse skeemi koostamisel juhinduda Narva Linnavolikogu 06.03.2008.a kinnitatud määrusest nr 16 „Narva linna heakorra eeskiri”.
	3.6 KOOSKÕLASTUSED




3.6.1  Ida-Eesti Päästekeskuse Narva Keskkomando.

3.6.2  Muinsuskaitseamet.
3.6.3  Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2    Käesolevat korraldust on võimalik vaidlustada Tartu Halduskohtu Jõhvi kohtumajas  30 päeva jooksul alates korralduse  teatavakstegemisest.

Tarmo Tammiste

Linnapea

